pythainlp/thai_wikipedia_clean_20230101 huggingface dataset:
คริสโตเฟอร์ กิราร์ด (Christopher Girard; เกิด 21 ธันวาคม ค.ศ. 1985) เป็นนักมวยปล้ำอาชีพชาวอเมริกันซึ่งได้เซ็นสัญญากับ WWE ซึ่งเขาร่วมปล้ำในดิวิชั่นครุยเซอร์เวท 205 Live ภายใต้ชื่อ โอนี ลอร์แคน (Oney Lorcan) เขาขึ้นปล้ำเป็นประจำในสมาคมอิสระรวมถึง Combat Zone Wrestling, Pro Wrestling Guerrilla, Top Rope Promotions และ Chaotic Wrestling ภายใต้ชื่อ บิฟ บูสิก (Biff Busick) เขาเป็นแชมป์เฮฟวี่เวท CZW เพียงครั้งเดียว นอกจากนี้เขายังปรากฏตัวในสมาคมอิสระที่โดดเด่นเช่น Westside Xtreme Wrestling, EVOLVE และ Dragon Gate USA
Oney Lorcan
ตำนานไซอิ๋วฉบับเกาหลี
ตำนานไซอิ๋วฉบับเกาหลี หรือ ฮวายูกิรักวุ่นทะลุพิภพ (ฮันกึล: 화유기, RR: Hwayugi) เป็นละครโทรทัศแนวแฟนตาซี ดัดแปลงเค้าโครงจากเรื่อง ไซอิ๋ว(จีน) มาดัดแปลงให้เป็นยุคปัจจุบันและเล่าใหม่ในแบบฉบับของเกาหลี แต่คงตัวละคร เด่น ๆ ไว้ เช่น พระถังซัมจั๋ง ซุนหงอคง ตือโป๊ยก่าย และจ้าวกระทิง … รวมถึงการปราบวิญญาณชั่วร้ายและปีศาจ แต่เพิ่มเติมอรรถรสด้วยการเติมพล็อตเรื่องของความรัก เขียนโดยฮง จองอึน และ ฮง มิรัน กำกับโดยพัค ฮง-คยุน และ คิม จอง-ฮยอน และ คิม บยอง-ซู ออกอากาศทางสถานีโทรทัศน์ tvN และNetflix ทุกวันเสาร์และอาทิตย์ เวลา 21.00 น. ตั้งแต่วันเสาร์ที่ 23 ธันวาคม พ.ศ. 2560 ถึงวันอาทิตย์ที่ 4 มีนาคม พ.ศ. 2561 รวมความยาว 20 ตอน ส่วนในประเทศไทยได้มีการซื้อลิขสิทธิ์มาออกอากาศทางช่อง 7 HD ทุกเช้าวันเสาร์ และ วันอาทิตย์ เวลา 10.00 น. เริ่มตั้งแต่วันเสาร์ ที่ 7 กรกฎาคม
จินซอนมี (โอยอนซอ) เด็กสาวที่มีความสามารถพิเศษในการมองเห็นภูติผี ทำให้มีเรื่องแปลกประหลาดเกิดขึ้นรอบตัวเธอเสมอ จนถูกเพื่อนรังเกียจและกลั่นแกล้ง เธอมักถือร่มคันพิเศษไว้กับตัวเสมอเพื่อป้องกันการรังควานจากเหล่าภูติผีปีศาจทั้งหลาย
ต่อมาวันหนึ่ง เธอได้พบกับ อูฮวีซอล (ชาซึงวอน) หลอกให้เข้าไปเอาพัดเหล็กขององค์หญิงพัดเหล็กในบ้านหลังหนึ่ง แต่กลับพบ ซนโอกง (ลีซึงกิ) เทพวานรซึ่งถูกสวรรค์กักขังไว้ เขาต้องการให้เธอปลดปล่อยเขาออกมาจากภูเขาศักดิ์สิทธิ์ทั้งห้าที่พันธนาการเขาไว้ โดยมีสัญญาแลกเปลี่ยนที่จะช่วยปกป้องเธอจากสิ่งชั่วร้ายต่าง ๆ ทุกครั้งเมื่อเธอเรียกชื่อของเขา เมื่อเธอปลดปล่อยเขา กลับถูกเขาเอาความทรงจำของเธอไป เธอจึงจำชื่อของเขาไม่ได้ และเมื่อเขาจากไป จินซอนมี จึงต้องรับโทษจากสวรรค์ โดยเธอจะมีเลือดเนื้อเป็น ซัมจั๋ง ที่เป็นเหมือนยาวิเศษ มีกลิ่นหอมดั่งดอกบัว หากปีศาจตนใดได้ลิ้มลองก็จะมีพลังมหาศาล ทำให้เป็นที่จับจ้องของปีศาจยิ่งนัก
เวลาผ่านไป จินซอนมี เติบโตขึ้นเป็นประธานบริษัทอสังหาริมทรัพย์ และได้มีโอกาสพบกับ ซนโอกง เทพวานรจอมหลอกลวง แต่ครั้งนี้เขาได้รู้ว่าเธอคือ ซัมจั๋ง และเขาต้องการกินเธอเป็นอาหารเพื่อเพิ่มพลังให้ตัวเอง ขณะเดียวกัน จินซอนมี ก็ได้พบกับ อูฮวีซอล ที่เข้ามาช่วยเหลือเธอ แต่มีแผนการแอบแฝง คือให้ จินซอนมี หลอกล่อ ซนโอกง ให้ใส่ กึมกังโก หรือกำไลข้อมือ ที่ทำให้ ซนโอกง รู้สึกรัก จินซอนมี หากเขาทำอะไรที่เป็นสิ่งตรงกันข้าม กึมกังโกจะบีบหัวใจของ ซนโอกง ให้เจ็บปวดเจียนตายทีเดียว
อี ซึง-กี รับบท ซน โอ-กง
ชา ซึง-ว็อน รับบท อู ฮวี-ชุล
Oh Yeon-seo รับบท จิน ซอน-มี
อี ฮง-กี รับบท พีเค / ชอ พัลคเย
จังกวัง รับบท ยูน แทชิก / ซา โอจอง
อีเอล รับบท มา จียอง
คิม ซอง-โอ รับบท ลี ฮันจู
ยุน โบ-รา รับบท อลิซ / อ๊ก-รยง
อี เซ-ยอง รับบท ซอมบี้สาว / ชิน พูจา / ชอง เซรา / อา ซานยอ
ซอง จี-รู รับบท ซู โบรี
ซองฮยอก รับบท ทงจาง (ขุนพลฤดูหนาว) / ฮาซอน (เทพธิดาฤดูร้อน)
ซง จง-โฮ รับบท คัง แทซอง
ในตอนแรก พัก โบ-ก็อม ได้รับบท ซนโอ-กงในเดือนกรกฎาคม 2017 แต่ในที่สุดก็ปฏิเสธ ไป ชู จา-ฮยอน ได้รับบท นา ชาล-นยอ แต่ต้องถูกแทนที่โดย คิม จี-ซู เนื่องจากเธอตั้งครรภ์
ซีรีส์นี้รวมตัวอีกครั้งกับ ชา ซึง-ว็อน , อี ซึง-กี , และ อี ฮง-กี กับพี่น้องฝาแฝด ฮง ที่ทำงานร่วมกันในซีรีส์ทางโทรทัศน์เรื่อง "The Greatest Love" (2011), "My Girlfriend Is a Nine-Tailed Fox" (2010) และ"You're Beautiful" (2009) ตามลำดับ นอกจากนี้ยังเป็นการรวมตัวของพี่น้องฝาแฝด ฮง และผู้กำกับ พัค ฮง-คยุน ซึ่งเคยทำงานร่วมกันในเรื่อง "Warm and Cosy" (2015) และ"The Greatest Love" (2011) นอกจากนี้ยังรวมตัวกับ อี และ ชา ที่เคยแสดงร่วมกันใน"You're All Surrounded" (2014)
ในวันที่ 27 ธันวาคมมีการประกาศว่าผู้อำนวยการคิมจองฮยอนจะเข้าร่วมในการผลิต ผู้อำนวยการคนที่สามคิมบยองซูได้เพิ่มการผลิตในวันที่ 5 มกราคม 2018
ตามข้อมูลที่เผยแพร่โดย Nielsen Korea A Korean Odyssey โดยการจัดอันดับการแสดงที่ได้รับการเข้าดูมากที่สุดรวมถึงช่องรายการเคเบิลและช่องแพร่ภาพสาธารณะสำหรับตอนเปิดตัว นอกจากนี้ซีรีส์ยังทำลายสถิติอันดับสูงสุดในตอนแรกของละครโทรทัศน์ใน Nielsen Korea ซึ่งเป็นกลุ่มเป้าหมายอายุ 20-49 ปี
ในวันที่ 24 ธันวาคมการออกอากาศตอนที่ 2 ถูกขัดจังหวะซ้ำ ๆ โดยโฆษณาเชิงพาณิชย์ที่มีความยาวในระหว่างที่tvNแสดงข้อความระบุว่ามี "ปัญหาภายในล่าช้าในการออกอากาศ" การออกอากาศต่อจากนั้นกลับมา แต่หลังจากนั้นก็ถูกตัดออกทันที tvN ออกคำขอโทษที่ระบุว่ามี "ความล่าช้าในกระบวนการคอมพิวเตอร์กราฟิกส์" และ "ตอนที่ 2 ของบทสรุปถูกกำหนดให้ออกอากาศในวันที่ 25 ธันวาคมเวลา 18:10 น. (KST)"
รายการเจอปัญหาอีกครั้งเมื่อมีการเปิดเผยว่าพนักงานคนหนึ่งได้รับบาดเจ็บสาหัสหลังจากล้มลงในกองถ่าย
ในตารางด้านล่างหมายเลขสีน้ำเงินแสดงถึงการจัดอันดับต่ำสุดและตัวเลขสีแดงแสดงถึงการจัดอันดับสูงสุด
บี.ไอ.จี
บีไอจี (อังกฤษ:B.I.G;ฮันกึล:비아이지) เป็นกลุ่มบอยแบนด์ชาวเกาหลีใต้ที่ก่อตั้งโดย GH Entertainment ในกรุงโซล ประกอบด้วยสมาชิก 6 คนคือ เจฮุน, เบนจี, กอนมิน, มินพโย, ฮีโด และ จินซอก เปิดตัวครั้งแรกเมื่อวันที่ 9 กรกฎาคม 2014 ด้วยซิงเกิ้ลแรกของพวกเขา "Hello" ชื่อ B.I.G ย่อมาจาก Boys In Groove
ซูเอ
พัค ซู-เอ (ฮันกึล: 박수애) หรือที่รู้จักกันในนาม ซูเอเป็นนักแสดงหญิงชาวเกาหลีใต้ ซูเอ เริ่มอาชีพของเธอทางโทรทัศน์ในบทบาท A Family (2004) เธอกลายเป็นที่รู้จักกันเป็นอย่างดีในฐานะนักแสดงนำในภาพยนตร์โดยเฉพาะในเรื่อง Sunny (2008) และ Midnight FM (2010) เธอยังปรากฏตัวในละครยอดนิยมทางโทรทัศน์เรื่อง Emperor of the Sea (2004), A Thousand Days' Promise (2011), Queen of Ambition (2013) and Mask (2015). ในปี 2016 เธอได้รับบทนำในละครโรแมนติกคอมเมดี้เรื่องใหม่ ทางช่อง KBS2 เรื่อง Sweet Stranger and Me
ซูเอ เธอเริ่มเข้าวงการบันเทิงในปี 1999 ในการรับเล่นมิวสิกวีดีโอเพลง Beautiful Girl ให้กับ Dong Ja และหลังจากนั้นเธอก็เริ่มมีผลงานเดินแบบ ถ่ายแบบ เข้ามาเรื่อยๆ รวมไปถึงผลงานโฆษณา ซูเอเริ่มก้าวเข้ามาเป็นนักแสดงอย่างเต็มตัวจากการรับบทเป็นนักแสดงสมทบในละคร ได้แก่ The One Sided Love , Bizzarre Hong และ At the Night of Family Maeng ซึ่งออกอากาศที่สถานี MBC
ละครโทรทัศ
วีเอฟเอ-31
วีเอฟเอ-31  หรือ ฝูงบินขับไล่โจมตีที่ 31  เป็นที่รู้จักในฐานะ"ทอมแคทเตอส์" สัญญาณเรียก "เฟลิกซ์" ฝูงบินขับไล่โจมตีของกองทัพเรือสหรัฐ ประจำการอยู่ที่สถานีอากาศยานกองทัพเรือโอเชียนา ซึ่งทำการบินเอฟ/เอ-18อี/เอฟ ซูเปอร์ฮอร์เน็ท ทอมแคทเตอส์เป็นฝูงบินรบโจมตีแห่งกองทัพเรือที่เก่าแก่เป็นอันดับสองซึ่งยังปฏิบัติการอยู่ในปัจจุบัน
เครื่องหมายและนามสมญาของฝูงบิน.
นักบินที่มีชื่อเสียงหลายคนบินไปกับสัญลักษณ์เฟลิกซ์บนไหล่ของพวกเขา รวมถึงชาลส์ ลินด์เบิร์ก และบุช โอแฮร์
ทั้งนี้ สมญา"ทอมแคทเตอส์" ได้รับการนำมาใช้ในปี ค.ศ. 1948
มีสองฝูงบินของกองทัพเรือสหรัฐที่ได้มีการเรียกขานว่าวีเอฟ-31 โดยฝูงบินแรกที่ได้รับการเรียกขานว่าวีเอฟ-31 มีอยู่ตั้งแต่พฤษภาคม ค.ศ. 1943 ถึงตุลาคม ค.ศ. 1945 และ"ไม่"เกี่ยวข้องกับเรื่องของบทความนี้ ส่วนฝูงบินวีเอฟ-31 ที่สองมีพื้นเพโดยตรงต่อวีเอฟเอ-31 ปัจจุบัน ด้วยสมญา "ทอมแคทเตอส์"
วีเอฟเอ-31 ได้รับการก่อตั้งขึ้นในฐานะวีเอฟ-1บี เมื่อวันที่ 1 กรกฎาคม ค.ศ. 1935 โดยทำการบินเอฟ4บี ทำให้มันเป็นฝูงบินกองทัพเรือสหรัฐที่เก่าแก่ที่สุดเป็นอันดับสองรองจากวีเอฟเอ-14 ซึ่งแต่เดิมก่อตั้งขึ้นในปี ค.ศ. 1919
VFA-31
สถานีวิทยุโทรทัศน์แห่งชาติเมียนมา
สถานีวิทยุและโทรทัศน์เมียนมา (; ย่อมาจาก MRTV) ชื่อเดิมคือ Burma Broadcasting Service (BBS) เป็นหน่วยงานบริหารของสถานีวิทยุ Myanmar Radio National Service และสถานีโทรทัศน์ MRTV ของรัฐบาลพม่า โดยสถานีโทรทัศน์ออกอากาศจากศูนย์ที่ กะมายุ่ ย่างกุ้ง ส่วนบริการวิทยุปัจจุบันออกอากาศจากสถานีหลักในเนปยีดอ
บริการวิทยุเริ่มออกอากาศในพม่าครั้งแรกในปี ค.ศ. 1936 ช่วงยุคอาณานิคมของอังกฤษ ชื่อของสถานีคือ Bama Athan (; "้เสียงจากพม่า") เริ่มขึ้นในเดือนกุมภาพันธ์ ค.ศ. 1946 เมื่อเมียนมาร์อยู่ในอาณานิคมของอังกฤษได้จัดตั้งองค์การกระจายเสียงและแพร่ภาพสาธารณะพม่า (BBS) โดยดำเนินการออกอากาศรายการข่าวสารทั้งในประเทศและต่างประเทศด้วยภาษาพม่า ดนตรีและความบันเทิง ตอบปัญหาความรู้และบทเรียนเพื่อการศึกษา ข่าวภาษาอังกฤษและเพลง หลังจากได้รับเอกราชในปี ค.ศ. 1948 ได้มีการเปลี่ยนชื่อเป็น Myanma Athan (; ยังหมายถึงเสียงของพม่า แต่เป็นคำที่เป็นทางการของ "พม่า") บริการถูกเปลี่ยนชื่อเป็นวิทยุพม่าโดย รัฐบาลทหาร ซึ่งเข้ามามีอำนาจในปี ค.ศ.1988 รัฐบาลทหารพม่ายังได้เปลี่ยนชื่อบริการวิทยุหลักของ BBS เป็น สถานีวิทยุและโทรทัศน์พม่า (MRTV) ในปี ค.ศ. 1997
จนกระทั่งถึงการเปิดตัวของวิทยุย่างกุ้งเอฟเอ็ม ในปี ค.ศ. 2001 สถานี BBS / วิทยุพม่า เป็นเพียงสถานีวิทยุแห่งเดียวในประเทศ ศูนย์ออกอากาศหลักเคยตั้งอยู่ที่ 426 ถนนแปร ในกะมายุ่ ในย่างกุ้ง เป็นเวลาหลายปี ต่อมาตั้งแต่ปลายปี ค.ศ. 2007 สถานีออกอากาศหลักได้ย้ายไปที่เนปยีดอ ปัจจุบันสถานีย่างกุ้งส่วนใหญ่ถ่ายทอดรายการจากทางสถานีเนปยีดอ
บริการโทรทัศน์ในพม่าเปิดตัวครั้งแรกในเดือนมิถุนายน ค.ศ. 1979 เพื่อทดลองส่งสัญญาณการออกอากาศใช้ในย่างกุ้ง MRTV เปิดตัวครั้งแรกเมื่อวันที่ 3 มิถุนายน ค.ศ. 1980 และบริการโทรทัศน์ปกติเปิดตัวอย่างเป็นทางการในปี ค.ศ. 1981 โดยใช้มาตรฐาน NTSC ในปี ค.ศ. 2005 MRTV มีสถานีถ่ายทอดสัญญาณโทรทัศน์ 195 สถานีทั่วประเทศ
ในเดือนตุลาคม ค.ศ. 2013 MRTV เริ่มออกอากาศภาคพื้นดินแบบดิจิทัล ด้วย DVB-T2 เช่นเดียวกับประเทศไทยและส่วนใหญ่ในอาเซียน โดยมี 18 ช่องโทรทัศน์และ 3 ช่องวิทยุในระบบ MRTV มัลติเพล็กซ์ สถานี MRTV มีแผนในการนำเสนอข่าวในรูปแบบที่ทันสมัย และจะมีห้องรายงานข่าวที่ตกแต่งอย่างดี และจะเพิ่มเวลาการออกอากาศข่าวเป็น 18 ชั่วโมง (ก่อนหน้านี้ 10 ชั่วโมง) เมื่อวันที่ 24 มีนาคม ค.ศ. 2018 MRTV ได้เพิ่ม 5 ช่องทีวีใหม่ในระบบ Multiplex Play out เช่น Mizzima TV, Democratic Voice of Burma, Fortune, Channel K และ MYTV (พม่า) อย่างไรก็ตามมีเพียง Mizzima TV และ Democratic Voice of Burma เท่านั้นที่เปิดให้บริการอย่างเต็มรูปแแบบในวันที่ 17 กรกฎาคม ค.ศ. 2018
Myanmar Radio and Television
พระราชวังกรุงเบอร์ลิน
พระราชวังกรุงเบอร์ลิน  หรือเดิมเรียกว่า พระราชวังเบอร์ลิน  เป็นอาคารตั้งอยู่กลางกรุงเบอร์ลิน เคยเป็นอดีตพระราชวังของบรรดาเจ้าผู้คัดเลือกแห่งบรันเดินบวร์ค กษัตริย์ปรัสเซีย และจักรพรรดิเยอรมัน วังแห่งนี้ได้รับความเสียหายอย่างหนักในช่วงสงครามโลกครั้งที่สอง และถูกรื้อถอนลงโดยรัฐบาลเยอรมนีตะวันออกในช่วงทศวรรษที่ 1950 อย่างไรก็ตาม พระราชวังแห่งนี้ถูกบูรณะใหม่ ซึ่งสร้างแล้วเสร็จในปี 2020 โดยเป็นที่ตั้งของฮุมบ็อลท์โฟรุม (Humboldt Forum) พิพิธภัณฑ์ซึ่งรวมงานศิลปะวัฒนธรรมจากทั่วทุกมุมโลก ซึ่งอาจเปรียบได้กับพิพิธภัณฑ์บริติชของเยอรมัน
อาคารพระราชวังเดิมถูกก่อสร้างขึ้นในคริสต์ศตวรรษที่ 15 ได้มีการต่อเติมปรับปรุงเพียงเล็กน้อยตลอดหลายศตวรรษต่อมา ตัววังมีสถาปัตยกรรมบารอก พระราชวังแล้วเสร็จอย่างสมบูรณ์ในกลางคริสต์ศตวรรษที่ 18 และถูกใช้เป็นที่ประทับของเจ้าผู้คัดเลือกแห่งบรันเดินบวร์ค และเป็นที่ประทับหลักของกษัตริย์ปรัสเซียแห่งราชวงศ์โฮเอินท์ซ็อลเลิร์นระหว่างค.ศ. 1701 ถึง 1918 และต่อมาถูกใช้เป็นที่ประทับของจักรพรรดิเยอรมัน เมื่อระบอบจักรพรรดิล่มสลายในปีค.ศ. 1918 วังแห่งนี้จึงถูกใช้เป็นพิพิธภัณฑ์นับแต่นั้น วังแห่งนี้ได้รับความเสียหายอย่างหนักจากการทิ้งระเบิดโดยฝ่ายสัมพันธมิตรในช่วงสงครามโลกครั้งที่สอง ต่อมารัฐบาลเยอรมนีตะวันออกได้ตัดสินใจรื้อซากวังแห่งนี้ลงท่ามกลางข้อคัดค้านมากมาย รัฐบาลเยอรมนีตะวันออกได้สร้างอาคารพาลัสท์แดร์เรพูบลีคขึ้นทับพื้นที่วังแห่งนี้ อย่างไรก็ตาม รัฐบาลเยอรมนีตัดสินใจรื้ออาคารดังกล่าวลงในปีค.ศ. 2008 เพื่อเปิดทางให้มีการสร้างพระราชวังกรุงเบอร์ลินขึ้นดังเดิม
รางวัลภาพยนตร์ไทย ชมรมวิจารณ์บันเทิง ครั้งที่ 27
คณะพยาบาลศาสตร์ มหาวิทยาลัยมหาสารคาม
คณะพยาบาลศาสตร์ มหาวิทยาลัยมหาสารคาม (อังกฤษ : Faculty of Nursing, Mahasarakham University) เป็นสถาบันการศึกษาพยาบาลศาสตร์ในกำกับมหาวิทยาลัยมหาสารคาม ตั้งอยู่ที่อาคาร 100 ปี สมเด็จพระศรีนครินทร์ ในเขตพื้นที่ขามเรียง (ม.ใหม่) สถาปนาขึ้นเป็นลำดับที่ 6 ของมหาวิทยาลัยมหาสารคามเมื่อวันที่ 19 กรกฎาคม พ.ศ. 2541 เพื่อสนองปัญหาการขาดแคลนพยาบาลในภาคตะวันออกเฉียงเหนือ ปัจจุบันได้ทำการเปิดหลักสูตรการเรียนการสอนในระดับประกาศนียบัตร ระดับปริญญาตรี และปริญญาโท
มหาวิทยาลัยมหาสารคามมีแผนเปิดสอนสาขาพยาบาลศาสตร์ ในแผนพัฒนาการศึกษาระดับอุดมศึกษาระยะที่ 8 เดิมกำหนดเปิดสอนในปี พ.ศ. 2544 แต่เนื่องจากมีความจำเป็นเร่งด่วนที่จะผลิตบัณฑิตสาขาพยาบาลศาสตร์ ซึ่งเป็นสาขาที่ขาดแคลนโดยเฉพาะภาคตะวันออกเฉียงเหนือ มีปัญหาขาดแคลนพยาบาลอย่างชัดเจน และคณะรัฐมนตรีมีมติเห็นชอบให้สถาบันอุดมศึกษาของรัฐ สังกัดทบวงมหาวิทยาลัย และสภากาชาดไทยให้เร่งรัดการเพิ่มผลิตบัณฑิตทางการพยาบาล ตั้งแต่ปีการศึกษา 2536 - 2542 ซึ่งในขณะนั้นมีสถาบันอุดมศึกษาของรัฐในสังกัดทบวงมหาวิทยาลัย ผลิตพยาบาลศาสตร์บัณฑิตเพียงสถาบันเดียวคือ มหาวิทยาลัยขอนแก่น
ดังนั้น มหาวิทยาลัยมหาสารคาม นำโดย รศ.ดร.ภาวิช ทองโรจน์ อธิการบดีมหาวิทยาลัยมหาสารคามในขณะนั้น จึงตระหนักถึงบทบาทหน้าที่ของมหาวิทยาลัยภูมิภาค ที่จะช่วยตอบสนองนโยบายของรัฐในการผลิตบัณฑิตทางการพยาบาล เพื่อมุ่งเน้นการพัฒนาสุขภาพของประชาชน ตลอดจนความเสมอภาคของประชาชน ในภาคตะวันออกเฉียงเหนือ ในการได้รับการบริการ สุขภาพ เพื่อการพัฒนาคุณภาพชีวิตของประชาชนอันเป็นพื้นฐานในการพัฒนาประเทศต่อไป ดังนั้นมหาวิทยาลัยมหาสารคาม จึงได้ขอปรับแผนพัฒนา การศึกษาระดับอุดมศึกษาระยะที่ 8 เปิดสอนสาขาพยาบาลศาสตร์ จากปี พ.ศ. 2544 เป็นปี พ.ศ. 2540 และแต่งตั้งคณะกรรมการจัดตั้งคณะพยาบาลศาสตร์ ตามคำสั่งมหาวิทยาลัยมหาสารคามที่ 1286/2538 ลงวันที่ 21 ธันวาคม พ.ศ. 2538 มี รองศาสตราจารย์ ดร.ดรุณี รุจกรกานต์ เป็นประธานกรรมการ
คณะพยาบาลศาสตร์ มหาวิทยาลัยมหาสารคามริเริ่มโครงการเมื่อวันที่ 21 ธันวาคม พ.ศ. 2538 และในปี พ.ศ. 2541 ได้มีการจัดตั้งคณะพยาบาลศาสตร์ ขึ้นในมหาวิทยาลัยมหาสารคาม เป็นหน่วยงานจัดการศึกษาทำนองเดียวกับคณะดำเนินงานในรูปแบบการบริหารในลักษณะนอกระบบราชการ ที่เน้นความคล่องตัว มีประสิทธิภาพและพึ่งตนเองให้มากที่สุด โดยมีสภามหาวิทยาลัยกำกับดูแลทำให้โครงการจัดตั้งคณะพยาบาลศาสตร์ เปลี่ยนฐานะมาเป็น“คณะพยาบาลศาสตร์” และประกาศในระเบียบมหาวิทยาลัยมหาสารคาม ว่าด้วยคณะพยาบาลศาสตร์ ตั้งแต่วันที่ 19 กรกฎาคม พ.ศ. 2541 เป็นต้นมา โดยมีรองศาสตราจารย์ ดร.ดรุณี รุจกรกานต์ เป็นผู้รักษาการคณบดี และถือได้ว่าเป็นผู้ริเริ่มก่อตั้งคณะพยาบาลศาสตร์ มหาวิทยาลัยมหาสารคาม
สัญลักษณ์ประจำคณะพยาบาลศาสตร์ มหาวิทยาลัยมหาสารคาม คือ ตะเกียงไนติงเกล
ต้นปีบหรือต้นกาสะลอง คือต้นไม้ประจำคณะพยาบาลศาสตร์ มหาวิทยาลัยมหาสารคาม
คณะพยาบาลศาสตร์ มหาวิทยาลัยมหาสารคาม แบ่งการบริหารหน่วยงานภายในดังนี้
รายนามคณบดีคณะพยาบาลศาสตร์ มหาวิทยาลัยมหาสารคามตั้งแต่ก่อตั้งคณะจนถึงปัจจุบัน มีรายนามดังนั้น
คณะพยาบาลศาสตร์ มหาวิทยาลัยมหาสารคามตั้งอยู่เลขที่ 41 หมู่ 20 ตำบลขามเรียง อำเภอกันทรวิชัย จังหวัดมหาสารคาม ตั้งอยู่ระหว่างคณะเภสัชศาสตร์ คณะสิ่งแวดล้อมและทรัพยากรศาสตร์ คณะวิทยาการสารสนเทศ และสำนักคอมพิวเตอร์ โดยทำการเรียนการสอนภายในอาคาร 100 ปี สมเด็จพระศรีนครินทร์ ซึ่งทำหน้าที่เป็นโรงเรียนผู้สูงอายุคณะพยาบาลศาสตร์ และศูนย์ส่งเสริมพัฒนาการเด็ก คณะพยาบาลศาสตร์
เมื่อวันที่ 1 มิถุนายน 2541 มหาวิทยาลัยมหาสารคาม ได้มีการก่อสร้างอาคาร 100 ปีสมเด็จพระศรีนครินทร์ขึ้น สร้างแล้วเสร็จเมื่อวันที่ 4 พฤษภาคม 2543 วงเงินก่อสร้าง 160,000,000 บาท เลขที่สัญญาจ้าง จ.9/2541 ผู้ออกแบบ CAPE บริษัทผู้รับจ้าง หจก. กำจรกิจก่อสร้าง ใช้เป็นอาคารเรียนคณะพยาบาลศาสตร์ มหาวิทยาลัยมหาสารคาม ลักษณะอาคารเป็นอาคารคอนกรีตเสริมเหล็กสูง 4 ชั้น พื้นที่ใช้สอย 12,400 ตารางเมตร CODENU ชื่อไทย อาคาร 100 ปีสมเด็จพระศรีนครินทร์ อาคาร 100 ปีสมเด็จพระศรีนครินทร์ เป็นที่ประดิษฐาน พระราชานุสาวรีสมเด็จพระศรีนครินทราบรมราชชนนี อีกทั้งยังเป็นที่จัดประชุมสัมมนามหาวิทยาลัยหลายครั้ง ทั้งนี้เนื่องจากภายในตัวอาคารมีห้องประชุมใหญ่และห้องประชุมย่อยหลายห้อง เหมาะในการจัดประชุมสัมมนาระดับมหาวิทยาลัย นอกจากนี้ยังเป็นสถานที่ใช้ในการจัดกิจกรรมทางการพยาบาลระดับจังหวัดอีกด้วย
การก่อสร้างอาคาร 100 ปีสมเด็จพระศรีนครินทร์ นั้นเพื่อใช้เป็นอาคารเรียนคณะพยาบาลศาสตร์ เพราะในระยะแรกนั้น พ.ศ. 2540-2543 คณะพยาบาลศาสตร์ได้อาศัยใช้อาคารราชนครินทร์เป็นสถานที่ทําการเรียนการสอนชั่วคราว นอกจากนี้ยังอาศัยใช้สถานที่ร่วมกับคณะวิทยาศาสตร์และเรียนร่วมบางวิชากับคณะพยาบาลศาสตร์ มหาวิทยาลัยขอนแก่น ภายหลังจึงได้รับจัดสรรจากงบประมาณสร้างอาคารใช้เป็นสถานที่ดําเนินการเรียนการสอน ภายในตัวอาคารยังมีการจัดตั้ง “ศูนย์สร้างเสริมสุขภาพดี” เพื่อเป็นศูนย์กลางในการบริการสร้างเสริมสุขภาพรูปแบบต่างๆ และจัดตั้ง “ศูนย์ส่งเสริมพัฒนาการเด็ก” เพื่อเป็นแหล่งฝึกปฏิบัติในการจัดการศึกษาวิชาปฏิบัติการพยาบาลเด็ก รวมทั้งพัฒนางานวิจัยและวิชาการด้านส่งเสริมพัฒนาการเด็ก
ปัจจุบันอาคาร 100 ปี สมเด็จพระศรีนครินทร์ คณะพยาบาลศาสตร์ มหาวิทยาลัยมหาสารคาม
โรงเรียนผู้สูงอายุ.
เมื่อวันที่ 30 มิถุนายน 2557 ณ ศาลาวัดเจริญผล ตำบลท่าขอนยาง อำเภอกันทรวิชัย จังหวัดมหาสารคาม คณะพยาบาลศาสตร์ มหาวิทยา"ลัยมหาสารคาม ร่วมกับ เทศบาลตำบลท่าขอนยาง โรงพยาบาลส่งเสริมสุขภาพตำบลท่าขอนยาง วัดสว่างวารี วัดเจริญผล และชุมชนบ้านท่าขอนยาง จัดเวทีประชาคม “โรงเรียนผู้สูงอายุบ้านท่าขอนยาง”" เพื่อการเรียนรู้ตลอดชีวิต และยกระดับคุณภาพชีวิตของผู้สูงอายุ บ้านท่าขอนยางขึ้น โดยมี รองศาสตราจารย์ ดร.ดรุณี รุจกรกานต์ คณบดีคณะพยาบาลศาสตร์ เป็นประธานในพิธีเปิดเวทีประชาคมในครั้งนี้ พร้อมนำเสนอแนวคิดการพัฒนาหลักสูตร และบทบาทขององค์กรภาคีเครือข่ายที่จะได้เข้ามามีส่วนร่วม ซึ่งประกอบด้วย เทศบาลตำบล ,รพ.สต., วัด, ชุมชน และคณะพยาบาลศาสตร์ มหาวิทยาลัยมหาสารคาม
สถานีวิทยุโทรทัศน์แห่งชาติเมียนมาร์
วีเอคิว-209
ฝูงบินโจมตีทางอิเล็กทรอนิกส์ที่ 209 (; อักษรย่อ: VAQ-209) เป็นฝูงบินโจมตีทางอิเล็กทรอนิกส์ของกองทัพเรือสำรองสหรัฐ ซึ่งรู้จักกันในนาม "สตาร์วอริเออร์" ฝูงบินทำการบินอีเอ-18จี โกรว์เลอร์ ซึ่งเป็นเครื่องบินเจ็ทการสงครามอิเล็กทรอนิกส์ ตั้งอยู่ที่สถานีอากาศยานกองทัพเรือเกาะวิดบีย์ รัฐวอชิงตัน โดยมอบหมายต่อกองบินสนับสนุนทางยุทธวิธี ภารกิจของฝูงบินนี้คือ: "เพื่อความปลอดภัยในการฝึกฝน และรักษาความพร้อมในการระดมพล สำหรับดำเนินงานทันทีในกรณีที่เกิดสงครามหรือเหตุฉุกเฉินระดับชาติ"
วีเอคิว-209 ได้รับการก่อตั้งขึ้น ณ สถานีอากาศยานกองทัพเรือนอร์ฟอล์ก รัฐเวอร์จิเนีย เมื่อวันที่ 1 ตุลาคม ค.ศ. 1977 โดยเป็นส่วนหนึ่งของกองบินอากาศแห่งกองหนุนกองทัพเรือสหรัฐที่ 20 (CVWR-20) ซึ่งเป็นฝูงบินอีเอ-6เอ อินทรูเดอร์
วีเอคิว-209 ได้ย้ายไปที่ศูนย์อากาศยานกองทัพเรือวอชิงตัน ในเดือนพฤษภาคม ค.ศ. 1990 และเริ่มเปลี่ยนไปใช้อีเอ-6บี โพรวเลอร์ ความสามารถในการโจมตีทางอิเล็กทรอนิกส์ของซีวีดับเบิลยูอาร์-20 ได้รับการปรับปรุง และท่าเรือหลักแรกโดดเด่นด้วยบรรดาอีเอ-6บี ของกองทัพเรือสหรัฐนอกสถานีอากาศยานกองทัพเรือเกาะวิดบีย์ ส่วนในปี ค.ศ. 1995 ฝูงบินนี้ได้กรีธาพลไปปฏิบัติการต่อสู้เหนือบอสเนีย และเข้าร่วมในปฏิบัติการดีนายไฟลต์ รวมถึงปฏิบัติการเดลิเบอเรตฟอร์ซ เครื่องบินสองลำถูกนำไปใช้บนเรือบรรทุกอากาศยาน ซึ่งเป็นส่วนหนึ่งของกองบินอากาศประจำเรือบรรทุกเครื่องบิน 8 ตั้งแต่วันที่ 22 มีนาคม ถึงวันที่ 22 กันยายน ค.ศ. 1995
VAQ-209
ฝูงบินโจมตีทางอิเล็กทรอนิกส์ที่ 209
เศวตัมพร
รายชื่อเครื่องอิสริยาภรณ์ลิทัวเนีย
ข้อมูลต่อไปนี้แสดงรายการของเครื่องอิสริยาภรณ์ลิทัวเนีย ได้รับการตราไว้ในกฎหมายรัฐบัญญัติ "เครื่องอิสริยาภรณ์แห่งสาธารณรัฐลัตเวีย" ผ่านความเห็นชอบโดยรัฐสภาแห่งสาธารณรัฐ เมื่อ ค.ศ. 2002 บังคับใช้อย่างเป็นทางการเมื่อ ค.ศ. 2003
สาธุ  เป็นนักพรต นักบวชภิกขาจาร หรือบุคคลศักดิ์สิทธิ์ ที่สละชีวิตทางโลกมาออกบวชตามคติศาสนาฮินดูและศาสนาเชน มีชื่อเรียกอื่น ๆ เช่น โยคี สันนยาสี หรือ ไวราคี
คำว่าสาธุในที่นี้ มีความหมายตามตัวอักษรว่า ผู้บำเพ็ญสาธนา หรือปฏิบัติตามแนวทางวินัยของศาสนา แม้ว่าสาธุส่วนใหญ่จะเป็นโยคี แต่ไม่ใช่โยคีทุกรูปจะเป็นสาธุ สาธุเน้นอุทิศตนฝึกสมาธิเพื่อเข้าถึงพรหมัน แล้วบรรลุโมกษะตามเป้าหมายสุดท้ายของอาศรม 4 สาธุนุ่งห่มผ้าอย่างเรียบง่าย สาธุฮินดูนุ่งผ้ากาสาวพัสตร์ ส่วนสาธุเชนไม่นุ่งผ้าหรือนุ่งผ้าขาว เพื่อเป็นสัญลักษณ์ของการสละโลก สาธุเพศหญิงเรียกว่าสาธวี หรือ อารยิกา
คณะนิติศาสตร์ มหาวิทยาลัยมหาสารคาม
คณะนิติศาสตร์ มหาวิทยาลัยมหาสารคาม (อังกฤษ : Faculty of Law, Mahasarakham University) เป็นหน่วยงานระดับคณะวิชาลำดับที่ 20 ของมหาวิทยาลัยมหาสารคาม จัดตั้งตามมติในที่ประชุมสภามหาวิทยาลัยมหาสารคาม ครั้งที่ 11/2556 เมื่อวันที่ 29 พฤศจิกายน พ.ศ. 2556 ซึ่งแต่เดิมเป็นหน่วยงานสาขาในวิทยาลัยการเมืองการปกครอง
สาขาวิชานิติศาสตร์.
เดิมมหาวิทยาลัยมหาสารคามเปิดหลักสูตรสาขานิติศาสตร์ ภาควิชานิติศาสตร์ ให้เป็นเป็นหน่วยงานในวิทยาลัยการเมืองการปกครอง โดยในวันที่ 17 กรกฎาคม พ.ศ. 2546 สภามหาวิทยาลัยมหาสารคามได้มีมติให้จัดตั้ง "วิทยาลัยการเมืองการปกครอง" ขึ้นเป็นหน่วยงานที่มีฐานะเทียบเท่าคณะวิชา โดยการผนวก 3 หน่วยงานสังกัดคณะมนุษยศาสตร์และสังคมศาสตร์ ได้แก่ ภาควิชารัฐศาสตร์ ศูนย์ข้อมูลการเมืองท้องถิ่นภาคตะวันออกเฉียงเหนือ และโครงการจัดตั้งหลักสูตรรัฐประศาสนศาสตรมหาบัณฑิต เข้าด้วยกัน ซึ่งได้รับการอนุมัติจัดตั้งในการประชุมครั้งที่ 6/2546 เมื่อวันที่ 17 กรกฎาคม 2546 ในคราวประชุมครั้งที่ 7/2546 เมื่อวันที่ 22 สิงหาคม 2546 โดยจัดตั้งหน่วยงานต่าง ๆ ในวิทยาลัยได้แก่ สำนักงานเลขานุการคณะ ภาควิชาการปกครอง ภาควิชารัฐประศาสนศาสตร์และกิจการสาธารณะ ภาควิชาความสัมพันธ์ระหว่างประเทศ ภาควิชาสิทธิมนุษยชนศึกษา และภาควิชานิติศาสตร์ มีหลักสูตรดังนี้
ด้วยเหตุผลข้างต้น สภามหาวิทยาลัยมหาสารคามจึงได้อนุมัติแผนการจัดตั้งคณะนิติศาสตร์ มหาวิทยาลัยมหาสารคาม ในปี พ.ศ. 2557 และได้มีมติให้จัดตั้ง“คณะนิติศาสตร์” โดยแยกภาควิชานิติศาสตร์ไปจัดตั้งเป็นคณะนิติศาสตร์ เมื่อวันที่ 29 พฤศจิกายน พ.ศ. 2556 ใช้ชื่อภาษาอังกฤษว่า “Faculty of Law” เป็นคณะวิชาลำดับที่ 20 ของมหาวิทยาลัยมหาสารคาม แบ่งหน่วยงานเป็นสำนักงานเลขานุการคณะนิติศาสตร์ ภาควิชากฎหมายมหาชน และภาควิชากฎหมายเอกชน
ปัจจุบันคณะนิติศาสตร์ เป็นหน่วยงานในกำกับของมหาวิทยาลัยมหาสารคาม ตั้งอยู่ที่เขตพื้นที่ขามเรียง (ม.ใหม่) โดยใช้อาคารราชนครินทร์ชั้น 4 เป็นพื้นที่สำหรับหน่วยงานในการบริหารและจัดการเรียนการสอน และได้เปิดหลักสูตรในระดับปริญญาตรี คือหลักสูตรสาขานิติศาสตร์บัณฑิต และระดับปริญญาโทคือ หลักสูตรนิติศาสตรมหาบัณฑิต ซึ่งจะเปิดในภาคต้นของปีการศึกษา 2565 คณะนิติศาสตร์ มหาวิทยาลัยมหาสารคาม มีอาจารย์ประจำคณะทั้งหมด 21 คน มีนิสิตจำนวนทั้งหมด 2,139 คน จบการศึกษาแล้ว รุ่น
คณะนิติศาสตร์ได้แบ่งหน่วยงานภายในตามประกาศมหาวิทยาลัยมหาสารคาม เรื่องการแบ่งหน่วยงานภายในคณะนิติศาสตร์
คณะนิติศาสตร์ มหาวิทยาลัยมหาสารคาม เปิดทำการเรียนการสอนใน 2 หลักสูตรได้แก่
อาคารราชนครินทร์.
คณะนิติศาสตร์ ตั้งอยู่ที่ชั้น 4 อาคารราชนครินทร์ในเขตพื้นที่ขามเรียง ซึ่งมหาวิทยาลัยมหาสารคาม ได้ดำเนินการก่อสร้างอาคารราชนครินทร์ ในเขตพื้นที่ตำบลขามเรียง อำเภอกันทรวิชัย จังหวัดมหาสารคาม เมื่อวันที่ 9 กุมภาพันธ์ พ.ศ. 2539 โดยสร้างเสร็จเมื่อวันที่ 20 มีนาคม พ.ศ. 2541 วงเงินก่อสร้าง 170,500,000 บาท ออกแบบโดย มหาวิทยาลัยศรีนครินทรวิโรฒ วิทยาเขตประสานมิตร บริษัทผู้รับจ้าง หจก. กำจรกิจก่อสร้าง อาคารราชนครินทร์ เป็นอาคารก่อสร้างแบบคอนกรีตเสริมเหล็กสูง 7 ชั้น และภายหลังมีการก่อสร้างเพิ่มเติมอีกหนึ่งชั้นเป็น 8 ชั้น โดยมีการเสริมหลังคาสีแดง มีพื้นที่ใช้สอย 15,034 ตารางเมตร
อาคารราชนครินทร์ เป็นอาคารเรียนหลังแรกของมหาวิทยาลัยมหาสารคาม ที่ดำเนินการสร้างบนพื้นที่ตั้งตำบลขามเรียง อำเภอกันทรวิชัย จังหวัดมหาสารคาม เดิมนั้นเป็นงบประมาณที่อนุมัติให้สร้าง ณ ตำบลตลาด อำเภอเมือง จังหวัดมหาสารคาม อยู่ในช่วงเป็น มหาวิทยาลัยศรีนครินทรวิโรฒ วิทยาเขตมหาสารคาม ครั้นเมื่อยกฐานะเป็นมหาวิทยาลัยมหาสารคาม โดยมี ศาสตราจารย์ (พิเศษ) ดร.ภาวิช ทองโรจน์ เป็นอธิการบดี มหาวิทยาลัยมหาสารคาม ได้มีการดำเนินการก่อสร้างและสถาปนิกที่ออกแบบผังแม่บท ได้นำอาคารดังกล่าวมาตั้งในผังที่ออกแบบไว้ เพื่อเป็นอาคารเรียนรวม เมื่อสร้างเสร็จทางมหาวิทยาลัยได้มีมติให้คณะมนุษยศาสตร์และสังคมศาสตร์ เป็นคณะแรกที่ย้ายมาทำการเรียนการสอนในที่เขตพื้นที่ขามเรียง โดยใช้อาคารราชนครินทร์เป็นที่ทำการของคณะ ซึ่งตอนนั้นมี รองศาสตราจารย์วีณา วีสเพ็ญ ดำรงตำแหน่งเป็นคณบดี คณะมนุษยศาสตร์และสังคมศาสตร์ อาคารราชนครินทร์ได้รับพระมหากรุณาธิคุณจากสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระราชทานนาม “ราชนครินทร์” โดยมีสมเด็จพระพุฒาจารย์ วัดสระเกศวรมหาวิหาร ได้เป็นประธานวางศิลาฤกษ์ เมื่อวันที่ 28 กุมภาพันธ์ พ.ศ. 2539
ในช่วงแรกที่ทางคณะมนุษยศาสตร์และสังคมศาสตร์ ย้ายเข้ามาทางคณะได้มีการดำเนินการหลายอย่างเช่น ชั้นล่างของอาคารติดสระน้ำ จึงได้มีการจัดสรรให้ร้านอาหารเข้ามาเช่าประกอบการ เป็นร้านขายข้าวแกง เนื่องจากมหาวิทยาลัยยังไม่มีโรงอาหาร มีการจัดตั้งศูนย์พัฒนาภาษา อีกทั้งชั้นต่าง ๆ ของอาคารราชนครินทร์ยังเป็นพื้นที่ของคณะที่ก่อตั้งใหม่หลายคณะที่ยังไม่พร้อมได้แก่ คณะพยาบาลศาสตร์ คณะเภสัชศาสตร์และวิทยาศาสตร์สุขภาพ คณะวิศวกรรมศาสตร์ คณะวิทยาการสารสนเทศ คณะศิลปกรรมศาสตร์ โครงการจัดตั้งคณะการท่องเที่ยวและการโรงแรม โครงการอนุรักษ์คัมภีร์ใบลานภาคตะวันออกเฉียงเหนือ และบัณฑิตวิทยาลัย ก่อนที่จะทยอยย้ายออกไปหลังจากอาคารของแต่ละคณะแล้วเสร็จ
รายนามคณบดีคณะนิติศาสตร์ มหาวิทยาลัยมหาสารคาม ตั้งแต่ก่อตั้งจนถึงปัจจุบันมีดังนี้
243 ไอด้า
ราชรัฐเรเกนส์บูร์ก
สำนักหอจดหมายเหตุแห่งชาติ
สำนักหอจดหมายเหตุแห่งชาติ  เป็นหน่วยงานสังกัดกรมศิลปากร กระทรวงวัฒนธรรม ก่อตั้งขึ้นเมื่อวันที่ 18 สิงหาคม พ.ศ. 2495 มีพันธกิจอนุรักษ์เอกสารจดหมายเหตุ (Archives) ไว้เป็นมรดกทางศิลปวัฒนธรรม พัฒนางานจดหมายเหตุทุกกระบวนงานให้มีคุณภาพได้มาตรฐาน และเป็นศูนย์ข้อมูลสารสนเทศเอกสารจดหมายเหตุ
ของที่เก็บรักษา.
สำนักหอจดหมายเหตุแห่งชาติมีปริมาณเอกสารในคลังเก็บเอกสาร ดังนี้
หอจดหมายเหตุฯ มีเอกสารที่อ้างอิงถึงต่างประเทศจำนวนไม่มาก โดยนักวิจัยวัฒนธรรมชาวไทย "ภูธร" ภูมะธน กล่าวว่าเมื่อเขาต้องการค้นหาประวัติศาสตร์สมัยอยุธยา เขาต้องเดินทางไปที่หอจดหมายเหตุของประเทศฝรั่งเศส
หอจดหมายเหตุส่วนภูมิภาค.
หอจดหมายเหตุแห่งชาติเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดช ตั้งอยู่บนพื้นที่ราชพัสดุ จำนวน 75 ไร่ ณ ตำบลคลองห้า อำเภอคลองหลวง จังหวัดปทุมธานี ออกแบบอาคารโดย เกรียงไกร สัมปัชชลิต อธิบดีกรมศิลปากร อาคารมีลักษณะเป็นแบบสถาปัตยกรรมไทยประยุกต์สมัยรัชกาลที่ 9 และอารักษ์ สังหิตกุล วิศวกร อดีตอธิบดีกรมศิลปากร และตำแหน่งผู้บริหารในกระทรวงวัฒนธรรมอีกหลายตำแหน่ง เป็นวิศวกรผู้ออกแบบโครงสร้าง
อาคารประกอบด้วยกลุ่มอาคาร 4 ส่วน มีทางเชื่อมและลานอเนกประสงค์ รวมพื้นที่ใช้สอยประมาณ 23,000 ตารางเมตร ประกอบด้วย
รายชื่อเครื่องอิสริยาภรณ์บราซิล
ข้อมูลต่อไปนี้แสดงรายการของเครื่องอิสริยาภรณ์บราซิล
ชั้นสายสร้อย
ชั้นประถมาภรณ์
ชั้นทุติยาภรณ์
ชั้นตริตาภรณ์
ชั้นจัตุรถาภรณ์
ชั้นเบญจมาภรณ์
ชั้นแกรนด์ครอส
ชั้นเจ้าหน้าที่ใหญ่
ชั้นผู้บัญชาการ
ชั้นเจ้าพนักงาน
ชั้นคาวาเลโร่
อิสริยาภรณ์สำหรับส่วนราชการ.
อิสริยาภรณ์ทหาร.
อิสริยาภรณ์พลเรือน.
ชั้นเหรียญริโอ บลังโก
อิสริยาภรณ์สำหรับความกล้าหาญ.
ชั้นที่ 1
ชั้นที่ 2
Wartime medals for operational service.
ประกอบดาว 3 ดวง
ประกอบดาว 2 ดวง
ประกอบดาว 1 ดวง
แพรแถบ A
แพรแถบ B
กรา
ในศาสนาซิกข์ กรา  คือกำไลข้อมือที่ทำจากโลหะ โดยเฉพาะเหล็ก เป็นหนึ่งในห้า "ก" ของซิกข์ที่ศาสนิกชนปฏิบัติตาม ผู้ที่เสนอการใส่ "กรา" คือคุรุโควินทสิงห์